open-index/open-wikipedia-markdown huggingface dataset:
Česko Slovenská SuperStar (2009)

**[[Česko Slovenská SuperStar]]** je séria častí medzinárodnej relácie z roku **2009**.

Show sa začala vysielať 6. septembra 2009 a víťaza diváci vybrali pomocou SMS hlasovania na číslo 906 06 13 vo veľkom finále, ktoré sa vysielalo 20. decembra 2009. O víťazovi rozhodlo 1 272 853 SMS hlasov..Stal sa ním Martin Chodúr.

## Moderátori a porota
### Moderátori
Celú súťaž moderuje Leoš Mareš z Česka a Adela Banášová zo Slovenska.

### Porota
Medzinárodné je aj zastúpenie poroty – za českú stranu zasadli za porotcovský stôl Ondřej Hejma a Marta Jandová, za slovenskú Dara Rolins a Pavol Habera.

## Priebeh súťaže
### Úvodné castingy
Do úvodných castingov sa prihlásilo celkom 11575 súťažiacich. Prebehli 4 castingové kolá, ktoré sa konali v Brne, Bratislave, Prahe a Košiciach.

### Divadlo
Do tejto časti súťaže bolo postupným vyraďovaním vybraných 120 súťažiacich, z ktorých ďalším vyraďovaním porota vyberie 24 semifinalistov.

### Semifinále
Do tejto časti postúpilo 24 semifinalistov, ktorých vybrala porota v časti „Dlhá cesta“. Od tejto časti, o osude súťažiacich rozhodujú len diváci svojimi SMS hlasmi.

#### 1. semifinále

#### 2. semifinále

#### 3. semifinále

### Finále
Do finále postúpilo 12 súťažiacich zo semifinále. Týchto 12 súťažiacich tvoria 3 slovenskí chlapci, 3 českí chlapci, 3 slovenské dievčatá a 3 české dievčatá. Na konci každého finálového kola budú súťažiaci spievať hymnu Česko Slovenskej SuperStar s názvom „Príbeh nekončí“. Každé finálové kolo má nejakú tému.
#### 1. finále: „Môj idol“

#### 2. finále: „Veľký orchester“

#### 3. finále: „[[Madonna]] & [[Michael Jackson]]“

#### 4. finále: „[[Rock]]“

#### 5. finále: „[[Karel Gott]] a duetá“
V tomto kole bol ako hosť osobne prítomný Karel Gott.
##### „[[Karel Gott]]“

##### „Duetá“

#### 6. finále: „[[Music Television|MTV]]“

#### 7. finále: „[[Michal David]] a filmové melódie“
V tomto kole bol ako hudobník a ako hosť osobne prítomný Michal David. Zostávajúci štyria finalisti s ním spievali spoločnú pieseň.

#### 8. finále: „[[Richard Müller (spevák)|Richard Müller]] a unplugged“
V tomto kole bol ako hosť osobne prítomný Richard Müller. Deväť finalistov zaspievalo pieseň „Baroko“. Taktiež odznela celosvetová premiéra jeho skladby „Už“.

#### 9. finále: „Veľké finále“
V tomto kole si superfinalisti zaspievali ešte raz jednu pieseň, ktorú už spievali, jednu vianočnú a jednu obľúbenú. O víťazovi sa rozhodlo hneď po priamom prenose.

### Vyraďovacia tabuľka

 	

        

        	 	  	 
 		
         
 	


## Referencie

## Zdroje

## Externé odkazy
* http://www.superstar.tv/  (oficiálna stránka)

Kategória:Česko Slovenská SuperStar
Kategória:Hudobné televízne programy
Weleda

**Weleda AG** (akciová spoločnosť) je nadnárodný farmaceutický koncern strednej veľkosti vyrábajúci liečivá a prírodnú kozmetiku vychádzajúci z antropozofických poznatkov o vzťahoch medzi prírodou a človekom. Centrála Weledy AG sídli v Arlesheime vo Švajčiarsku.

Weleda vznikla v roku 1921, kedy Dr. Ita Wegman (pôvodom Holanďanka) otvorila v Arlesheime vo Švajčiarsku svoj Klinický a terapeutický inštitút. Na liečenie ľudí používala antropozofické metódy. Farmaceut Oskar Schmiedel spolu s Dr. Wegman a prírodovedcom - antropozofom Rudolfom Steinerom vyvinuli prvé produkty používané na klinike.  

Pri výrobe a predaji svojich výrobkov spoločnosť dodržuje zásady ekologického využitia prírodných surovín, výrobných procesov a likvidácie odpadu, vylučuje geneticky modifikované organizmy, dodržuje zásady fair trade a iné metódy ochrany prírody a ľudského zdravia.

Weleda AG je materská spoločnosť koncernu. Jej hlavnými akcionármi sú Antropozofická spoločnosť, Združenie Klinického a terapeutického inštitútu a individuálni akcionári a spolupracovnící. Weleda AG má pobočku v nemeckom Schwäbisch Gmünd, kde sa nachádza najväčší výrobný podnik spoločnosti. Vlastní podiely v ďalších približne dvadsiatich spoločnostiach (väčšinou vlastné národné zastúpenia značky po celom svete), ktoré spolu s materskou Weledou AG tvoria Weleda Group. Členovia skupiny podnikajú vo viac ako 50 krajinách, vyvíjajú, vyrábajú alebo predávajú originálne antropozofické liečivá, dietetiká alebo prírodnú kozmetiku. V súčasnosti je firma vedúci svetový výrobca liečiv komplementárnej medicíny a celostnej prírodnej kozmetiky. 
Pod názvom Weleda spol. s r.o., org.zložka má obchodné zastúpenie aj na Slovensku. . Právne funguje ako pobočka Weledy spol. s r.o. Praha. Najdôležitejšie míľniky vývoja značky nájdete na časovej osi na stránke slovenského zastúpenia . 

## Referencie

## Externé odkazy
* Stránka slovenskej Weledy
* Stránka spoločnosti Weleda vo svete

Kategória:Antropozofia
Kategória:Farmaceutické podniky
Kategória:Podniky založené v 1921
Kategória:Podniky vo Švajčiarsku
Železničná trať Trenčianska Teplá – Vlársky priesmyk

|}
**Železničná trať Trenčianska Teplá – Vlársky priesmyk** (v cestovnom poriadku pre verejnosť označená ako **železničná trať číslo 123**) je neelektrifikovaná jednokoľajná železničná trať na Slovensku, ktorá spája Trenčiansku Teplú a hraničný priechod na Moravu vo Vlárskom priesmyku. Je súčasťou tzv. Vlárskej dráhy.

## Dejiny
Popri rieke Vláre viedla od nepamäti spojnica Považia a Moravy. Postavenie trate, spájajúcej Brno, Veselí nad Moravou a Brumov-Bylnice s vtedajším Uhorskom, bolo potvrdením dôležitosti Vlárskeho priesmyku. 

Trať bola stavaná v 80. rokoch 19. storočia a úsek Uherský Brod - Trenčianska Teplá bol sprevádzkovaný 28. októbra 1888. V dobe jej vzniku to bolo jedno z troch železničných prepojení vtedajšieho Uhorska s Moravou, keďže existovali len trate 110 (Bratislava – Břeclav) a 127 (Žilina – Mosty u Jablunkova).

## Stanice na trati
* Trenčianska Teplá – križovatka s traťou 120 (Bratislava – Žilina), 122 (Trenč. Teplá – Trenč. Teplice) a 124 (Trenčianska Teplá – Lednické Rovne)
* Nemšová – križovatka s traťou 124 (Trenčianska Teplá – Lednické Rovne)
* Horné Srnie
* Vlársky priesmyk
* hraničný priechod  a 

## Pozri aj
* Vlárská dráha
* Zoznam železničných tratí na Slovensku

## Externé odkazy
* ŽSR cestovné poriadky podľa trate

## Zdroj
* www.vlaky.net
* https://www.zsr.sk/files/sps/OstatneDokumenty/Doprava/Tabulky-tratovych-pomerov/Aktualne-TTP/TTP-130-B-Trencianska-Tepla-Horne-Srnie-Vlarsky-prusmyk-CZ-23z.pdf 

Trenčianska Teplá – Vlársky priesmyk
Kategória:Doprava v okrese Trenčín
Kategória:Doprava v okrese Zlín
Železničná trať Trenčianska Teplá – Lednické Rovne

|}

**Železničná trať Trenčianska Teplá – Lednické Rovne** (v cestovnom poriadku pre verejnosť označená ako **železničná trať číslo 124**) je neelektrifikovaná jednokoľajná železničná trať na Slovensku, ktorá spája Trenčiansku Teplú a Lednické Rovne cez Nemšovú. 

Trať bola uvedená do prevádzky 25. októbra 1910 a napojila na sieť železníc Pruské a Lednické Rovne.

## Stanice na trati
* Trenčianska Teplá – križovatka s traťou 120 (Bratislava – Žilina) a 123 (Trenčianska Teplá – Vlársky priesmyk)
* Nemšová – križovatka s traťou 123 (Trenčianska Teplá – Vlársky priesmyk) = sídlo dirigujúceho dispečera (výpravcu) pre riadenie zjednodušenej vlakovej dopravy v úseku Lednické Rovne - Nemšová
* Borčice
* Bolešov
* Sedmerovec
* Pruské
* Dulov
* Horovce
* Lednické Rovne

## Referencie

## Pozri aj
* Zoznam železničných tratí na Slovensku

## Iné projekty

## Zdroj
* www.vlaky.net

Trenčianska Teplá – Lednické Rovne
Mikšová

**Mikšová** môže byť:

*mestská časť mesta Bytča, pozri Mikšová (Bytča)
*vodné dielo, pozri vodné dielo Mikšová
**elektráreň, pozri vodná elektráreň Mikšová
Polnočnica

**Polnočnica** (gr. μεσονύκτικον, csl. полу́нощница) je oficiálna modlitba v gréckokatolíckej a pravoslávnej cirkvi, ktorá sa slúži o polnoci alebo počas noci. Je súčasťou denného okruhu bohoslužieb (časoslova). Niekedy sa slúži tesne pred utierňou.

## Typy polnočníc
Rozlišujeme všednodennú, sobotnú a nedeľnú polnočnicu. 
* Najvýraznejším prvkom všednodennej polnočnice je čítanie 17. katismy (118. žalm podľa číslovania Septuaginty). 
* Na sobotnej polnočnici je namiesto nej určená 9. katisma (žalmy 64-69 podľa číslovania Septuaginty). 
* Na nedeľnej polnočnici sa namiesto 17., resp. 9. katismy modlí kánon k presvätej Trojici podľa hlasu oktoicha a má aj celkovo trochu inú štruktúru ako všednodenná a sobotná polnočnica. 

Špecifické polnočnice sa slávia na Paschu a v Svetlom týždni.
Bezprostredne pred utierňou vzkriesenia sa niekde slúži polnočnica, počas ktorej sa spieva kánon Veľkej soboty. V jej závere sa prenáša pláštenica zo stredu chrámu (z "hrobu") na prestol (oltár).
Vo Svetlom týždni pozostáva polnočnica z veľkonočných hymnov a má rovnakú štruktúru ako hodinky (časy) a povečerie.

## Obsah
Výrazným obsahovým aspektom modlitieb polnočnice je očakávanie Krista-Ženícha, teda jeho druhého príchodu. Nočné bdenie je v kresťanstve tradične späté s očakávaním druhého Kristovho príchodu. Polnočnica obsahuje aj mnohé kajúce modlitby a prosby. Nedeľná polnočnica má výrazný dogmatický aspekt, ktorý je obsiahnutý v trojičných kánonoch.

## Externé odkazy
* Polnočnica - krátke vysvetlenie
* Hodinky (časy), povečerie a polnočnica na svätú Paschu 
* Полунощница повседневная - každodenná polnočnica v cirkevnoslovanskom jazyku (ruská transkripcia)
* Časoslov ruténskej recenzie vydaný v Ríme v roku 1950 

Kategória:Liturgia
Kategória:Liturgia hodín
Kategória:Gréckokatolícka cirkev
Železničná trať Zohor – Záhorská Ves

|}

**Železničná trať Zohor – Záhorská Ves** (v cestovnom poriadku pre verejnosť označená ako **železničná trať číslo 113**) je jednokoľajná železničná trať na Slovensku, ktorá spája Zohor a Záhorskú Ves.

## Dejiny
O výstavbu trate do pohraničnej Záhorskej Vsi sa zaslúžil najmä miestny cukrovar, ktorý potreboval vhodné dopravné spojenie. Pri plánovaní železnice zo Zohora do Plaveckého Mikuláša sa tak jeho trasa predĺžila až do Záhorskej Vsi. Celá trasa merala 49,9 km a bola sprevádzkovaná 15. novembra 1911.

Pri redukcii železničnej dopravy v roku 2003 bola osobná doprava na trati pozastavená. Neskôr si osobnú dopravu na trati začal objednávať Bratislavský samosprávny kraj najprv prostredníctvom dopravcu BRKS, neskôr začal využívať služby štátnej Železničnej spoločnosti Slovensko. 

K dátumu 14.12.2019 verejná doprava na tejto trati končí. V nasledujúcom GVD kraj objedná miesto vlakov autobusy. Dôvodom je nerentabilnosť prevádzky, nedostatok personálu ZSSK aj katastrofálny stav stanice Záhorská Ves, okrem toho autobus lepšie obslúži obce Vysoká pri Morave i Záhorská Ves.

## Stanice a zastávky na trati
* Zohor – križovatka s traťou 110 (Bratislava – Břeclav) = sídlo dirigujúceho dispečera pre riadenie Zjednodušenej vlakovej dopravy
* Lábske Jazero
* Vysoká pri Morave
* Záhorská Ves

## Pozri aj
* Zoznam železničných tratí na Slovensku
* Dejiny železníc na Slovensku

## Externé odkazy
* ŽSR cestovné poriadky podľa trate

## Zdroj
* www.vlaky.net

Zohor – Záhorská Ves
Kategória:Doprava v okrese Malacky
Spirometria

right|thumb|250px|Spirometer
**Spirometria** je vyšetrenie, pri ktorom lekár zisťuje funkciu pacientových pľúc. Toto vyšetrenie sa vykonáva pomocou spirometra - prístroja, ktorý zaznamenáva dýchanie pacienta. Výsledkom je graf ukazujúci objem vdýchnutého a vydýchnutého vzduchu v závislosti na čase.

Na toto vyšetrenie je pacient posielaný pri respiračných problémoch, pocite dušnosti, dlhodobejšom kašli, pred operáciou hrudníka a pri sledovaní účinnosti liečby chorôb pľúc. Spirometria je vykonávaná na špecializovaných oddeleniach (oddelenia funkčnej diagnostiky). Základné vyšetrenie však môže urobiť aj praktický lekár alebo sám pacient podľa inštrukcii lekára. Vyšetrovaný by pred testom nemal fajčiť a ani by nemal jesť.

## Parametre

## Referencie

## Externé odkazy
*Detailné informácie o spirometrickom testovaní, interpretácie a fyziológia na spirxpert.com 
*História spirometrov a pľúcnych testov na medizin.li

Kategória:Pneumológia
Kategória:Diagnostika
BMW rad 5 (E34)

right|thumb|270px|Motor M50B25 v BMW 525i
**BMW E34** je tretia generácia automobilov vyššej strednej triedy radu 5, ktorá bola vyrábaná v rokoch 1988 až 1995 s kombi modelom Touring vyrábaným do júna 1996. E34 je nasledovníkom modelu E28, ktorého nahradil v roku 1988 a bol sám nahradený modelom E39 v roku 1996.

Na severoamerickom trhu nahradil model E28 v máji 1988 s dvomi modelmi. Model 525i používal motor BMW M20, kým model 535i používal väčší motor M30. Automobil v sebe spájal tradície značky BMW a modernú technológiu. Používal tradičné usporiadanie s motorom vpredu, zadným náhonom a radovým šesťvalcom, ktoré poskytovalo hladký chod motora a optimálne rozloženie hmotnosti. Nový rad 5 mal tiež pevnejšiu karosériu a bol viac aerodynamický ako jeho predchodca, pričom jeho dizajnové prvky boli uvedené v roku 1986 na BMW radu 7.

E34 bol medzi najspoľahlivejšími luxusnými automobilmi na trhu, a získal najlepšie hodnotenia vo svojej kategórii od Intellchoice v roku 1991, a stále je považovaný za jeden z najspoľahlivejších automobilov aký kedy značka BMW vyrobila. Takisto bol jedným z najbezpečnejších automobilov počas svojej výroby, pričom poskytoval airbagy, ABS na všetkých 4 kolesách a veľmi pevnú štruktúru karosérie na ochranu posádky pri nehode. Tiež bol v neskorších rokoch vybavený elektronickým stabilizačným systémom alebo reguláciou preklzovania kolies vo vyšších úrovniach výbavy.

## Technické údaje
;**Benzínové motory** * - obmedzovač rýchlosti

;**Dieselové motory**

;**Alpina**

## Galéria

Súbor:5 e34 tour PL.JPG|BMW E34 Touring
Súbor:BMW M5 blau PL 48.JPG|BMW E34 M5
Súbor:Alpina B10 BiTurbo BASIS BMW 5er Gen3 E34 1989-1994 frontleft 2011-06-04 U.jpg|Alpina B10 BiTurbo


## Referencie

## Iné projekty

## Externé odkazy
* E34 fotogaléria a špecifikácie

## Zdroj

Kategória:BMW rad 5
Kategória:Automobily vyššej strednej triedy
Kategória:Automobily so zadným náhonom
Kategória:Automobily s pohonom 4 × 4
Kategória:Sedany
Kategória:Kombi
Motor s valcami do A

[thumb|right|Dvanásťvalcový invertný vidlicový motor [Snecma]]
[thumb|right|Dvanásťvalcový invertný vidlicový motor [Daimler-Benz]]
**Motor s valcami do A** alebo **visutý vidlicový motor** (-normované názvy; iný názov: **invertný vidlicový motor**) je typ viacvalcového piestového spaľovacieho motora, ktorého osi valcov (pri dvojvalcovom motore) resp. polroviny radov valcov pod kľukovým hriadeľom zvierajú spolu uhol v tvare písmena A. 

## Referencie


Kategória:Vidlicové motory
Vejárový motor

[thumb|Dvanásťvalcový vejárový motor [Napier Lion]]
**Vejárový motor** alebo **motor s valcami do W** je typ trojvalcového alebo trojradového piestového spaľovacieho motora, ktorého osi krajných valcov resp. polroviny krajných radov valcov sú šikmo sklonené a súmerné okolo zvislej osi prostredného valca, resp zvislej polroviny prostredného radu valcov.  Všetky valce sú nad kľukovým hriadeľom, priečny rez motora je v tvare písmena W. Motory W sú výrazne menej bežné ako motory V. V porovnaní s motorom V je motor W zvyčajne kratší, ale širší. V prípade Volkswagenu to umožňuje lepšie umiestnenie v motorových priestoroch určených pre 6- a 8-valcové motory, pričom jedným z takýchto príkladov je Passat W8.

## Referencie
W motor

**W motor** môže byť:
* podľa STN: typ konštrukcie trojvalcových alebo trojradových piestových spaľovacích motorov s valcami usporiadanými v tvare písmena W, pozri vejárový motor
* obchodne: označenie pre triedu štvorradových motorov Volksvagen Group, pozri W motor (Volkswagen)
Lipka (prírodná pamiatka)

**Lipka** je prírodná pamiatka ev. č. 212 neďaleko obce Vimperk v okrese Prachatice. Oblasť spravuje Správa NP a CHKO Šumava.

Predmetom ochrany je náletový les na podmáčaných lúkach. Bývalá lokalita vzácneho všivca žezlovitého

## Pozri aj
* Zoznam chránených území v okrese Prachatice

Kategória:Chránená krajinná oblasť Šumava
Kategória:Chránené územia v okrese Prachatice
Franco Costanzo

**Franco Costanzo** (* 5. september 1980, Rio Cuarto) je argentínsky futbalový brankár, ktorý v súčasnosti (2011) pôsobí v švajčiarskom klube FC Basel 1893. Pred príchodom do FC Basel 1893 hrával za kluby River Plate a Deportivo Alavés.

## Iné projekty

Kategória:Argentínski futbalisti
Audio Video Interleave

**Audio Video Interleave** (známy pod akronymom **AVI**) je multimediálny kontajner uvedený firmou Microsoft v novembri 1992 ako súčasť multimediálnej technológie Video for Windows. Súbory typu AVI môžu obsahovať zvukové a video dáta v súborovom kontajneri, čo umožňuje synchonizované prehrávanie videa a zvuku.

## Formát
AVI funguje ako multimediálny kontajner, ktorý obsahuje jednu alebo viac dátových stôp. Každá stopa ukladá jeden typ dát: zvuk alebo video. Každá stopa tiež obsahuje digitálne zakódovaný mediálny tok (zakódovaný pomocou špeciálneho kodeku).  Mnohými je považovaný za zastaraný formát. Keď je používaný s novšími MPEG-4 kodekmi (napr. DivX alebo Xvid) má značné nedostatky, ktoré zväčšujú veľkosť súboru viac, ako je potrebné. Takisto nemá natívnu podporu pre moderné vlastnosti ako napr. B-snímky. AVI je zvláštny prípad formátu RIFF, ktorý rozdeľuje dáta súboru do bloku. Každý blok je identifikovaný pomocou značky FourCC.

## Ďalšie použitie
Aj napriek obmedzujúcim faktorom a dostupnosti nových, modernejších multimediálnych kontajnerov (Matroska, MP4, QuickTime, Ogg atď.) zostáva AVI populárny medzi komunitou zdieľajúcou dáta vďaka vysokej kompatibilite s existujúcimi programami na prehrávanie videa a jeho úpravu (napr. Windows Media Player či VirtualDub).

Formát AVI a MPEG využíva väčšina digitálnych fotoaparátov. Jedným z dôvodov je podpora formátu operačnými systémami Windows u osobných počítačoch a následná jednoduchá úprava. S počítačom sa digitálny fotoaparát prepája prostredníctvom USB rozhrania alebo FireWire.

## Referencie

## Externé odkazy
*AVI formát súborov - dokumentácia

Kategória:Multimediálne kontajnery
Kategória:Slobodný softvér
Kategória:Súborové formáty
Železničná trať Zohor – Plavecký Mikuláš

|}
náhľad|Schátraná budova výhrevne v koncovej stanici trate v Plaveckom Mikuláši

**Železničná trať Zohor – Plavecký Mikuláš** (v cestovnom poriadku pre verejnosť označená ako **železničná trať číslo 112**) je jednokoľajná železničná trať na Slovensku na Záhorí, spájajúca Zohor a Plavecký Mikuláš.

## Dejiny
Rovinatá trať popod Malé Karpaty po Plavecký Mikuláš bola sprevádzkovaná 15. novembra 1911 spolu s traťou Zohor – Záhorská Ves.

V čase Slovenského štátu po viedenskej arbitráži zostalo Slovensko oklieštené o územia na juhu a v okolí Bratislavy, ktorej z pôvodných piatich zaústených tratí zostala na území samotnej vojnovej SR len trať Bratislava – Trnava. Rozhodlo sa preto o predĺžení trate Záhorím z Plaveckého Mikuláša cez Jablonicu, Brezovú pod Bradlom a Myjavu na Považie, čím by sa odľahčila preťažená trať Kúty – Trnava. Po skončení druhej svetovej vojny sa potreba novej trate stala neaktuálnou, čím došlo k zastaveniu prác.

Úsek Zohor – Rohožník bol v 70. rokoch 20. storočia modernizovaný kvôli výstavbe cementárne, vrátane prekládky časti trate a výstavby novej železničnej stanice v Rohožníku. Plánovaná preprava cementu oživila i myšlienku predĺžiť trať do Jablonice a umožniť dopravu mimo Bratislavu. Po trati sa prepravuje aj drevo a využíva ju aj vojenské letisko v Kuchyni.

Pri redukcii železničnej dopravy v roku 2003 bola osobná doprava na trati pozastavená. V úseku Zohor – Rohožník potom osobnú dopravu čiastočne obnovil dopravca BRKS, v marci 2005 však bola opäť pozastavená.

V roku 2017 ZSSK sezónne obnovila dopravu na tejto trati v termíne od 24. apríla do 1. októbra dvoma pármi vlakov premávajúcimi v sobotu a v nedeľu medzi Zohorom a Plaveckým Podhradím. Spoje sú pokračovaním vlakov Záhorská Ves – Zohor (trať 113), objednáva a financuje ich Bratislavský samosprávny kraj a sú súčasťou IDS BK.

## Stanice a zastávky na trati
* Zohor – križovatka s traťou 110 (Bratislava – Břeclav) a 113 (Zohor – Záhorská Ves)
* Lozorno
* Jablonové
* Pernek pri Zohore
* Kuchyňa
* Rohožník – sídlo dirigujúceho dispečera pre riadenie Zjednodušenej vlakovej dopravy v úseku Rohožník – Plavecký Mikuláš
* Sološnica
* Plavecké Podhradie
* Plavecký Mikuláš

## Referencie

## Pozri aj
* Zoznam železničných tratí na Slovensku
* Dejiny železníc na Slovensku

## Iné projekty

## Externé odkazy
* Popis trate a objektov na portáli Vlaky.net
* Na západ východnej dráhy – spomienky z prevádzky

Zohor – Plavecký Mikuláš
Pod Sviňovicemi

**Pod Sviňovicemi** je prírodná pamiatka ev. č. 1605 neďaleko obce Zbytiny v okrese Prachatice. Oblasť spravuje Agentúra ochrany prírody a krajiny ČR.

Predmetom ochrany je pramenisko a vlhké lúky.

## Pozri aj
* Zoznam chránených území v okrese Prachatice

Kategória:Lúky v Česku
Kategória:Povodie Otavy
Kategória:Chránené územia v okrese Prachatice
Archeornitomímus

**Archeornitomímus** (lat. *Archaeornithomimus*) bol rod dinosaura z taxónu Ornithomimosauria z čeľade Garudimimidae. Žil v období vrchnej kriedy (asi pred 80 miliónmi rokov) na území dnešnej Číny. Išlo o veľmi štíhleho a rýchlo behajúceho dinosaura, merajúceho 3,3 m na dĺžku s hmotnosťou . Rovnako ako ostatné rody z taxónu Ornithomimosauria, aj archeornitomímus bol všežravec, živiaci sa rastlinami, hmyzom, ale aj malými stavovcami. Jediný druh je ***Archaeornithomimus asiaticus***.

## Referencie

Kategória:Ornithomimosauria
Kategória:Kriedové dinosaury
Kategória:Dinosaury z Ázie
David Morse

**David Bowditch Morse** (* 11. október 1953, Hamilton, Massachusetts, USA) je americký herec. 

Prvýkrát sa do povedomia ľudí dostal ako Dr. Jack Morrison v lekárskom seriáli *[[St. Elsewhere]]* medzi rokmi 1982 až 1988. Morse pokračoval vo svojej filmovej kariére rolami vo filmoch *[[Tanec v temnotách]]*, *[[Vyjednávač]]*, *[[Zelená míľa]]*, *[[Disturbia (film)|Disturbia]]*, *[[Dlhý bozk na dobrú noc]]*, *[[Skala (film)|Skala]]*, *[[Smrtiaca liečba]]*, *[[Dvanásť opíc]]*, *[[16 blokov]]* a *[[Hounddog]]*.

V roku 2006 mal periodickú rolu Michaela Trittera v dramatickom seriáli *[[Dr. House]]*, za ktorú získal nomináciu na cenu Emmy. V roku 2008 za stvárnenie role Georga Washingtona v minisérii televízie HBO, *[[John Adams (TV miniséria)|John Adams]]* získal druhú nomináciu na cenu Emmy. Takisto mal úspech na Broadwayi, rolou Jamesa "Sharky" Harkina v hre *Námorník*.

## Skoré roky
Morse sa narodil v mestečku Hamilton v Massachusetts ako syn učiteľky Jackquelyn a obchodného riaditeľa Charlesa Morsa. Má tri mladšie sestry. Jeho stredné meno, Bowditch, pochádza od matematika Nathaniela Bowditcha. Morse vyštudoval herectvo na William Esper Studio. Svoju hereckú kariéru začal v divadle začiatkom 70. rokov.

## Osobný život
Morse je ženatý s herečkou Susan Wheeler Duff od 19. júna 1982. Majú spolu tri deti, dcéru a dvoch synov. V roku 1994 sa Morse aj s rodinou presťahoval do Philadelphie po zemetrasení Northridge.

## Filmografia

## Referencie

## Iné projekty

## Externé odkazy
* 

Kategória:Filmoví herci USA
Kategória:Speváci USA
Kategória:Divadelní herci USA
Kategória:Televízni režiséri USA
Kategória:Držitelia Drama Desk
Kategória:Držitelia ceny Obie Award
Kategória:Osobnosti z Massachusetts
Developer

**Developer** je investor (fyzická alebo právnická osoba), ktorá investuje do výstavby nehnuteľností (obytné domy, kancelárske budovy, priemyselné budovy) určených na predaj alebo prenájom.

Developer zvyčajne kúpi nehnuteľnosť, dohliada na celý investičný proces od fázy projektovania do ukončenia výstavby (resp. renovácie) až po jej predaj alebo prenájom.

Kategória:Stavby
Kategória:Stavebníctvo
16 blokov

[right|thumb|[Mos Def a Bruce Willis vo filme]]
***16 blokov*** (ang. *16 Blocks*) je americký film z roku 2006 režírovaný Richardom Donnerom a vydaný štúdiom Warner Bros. V USA bol vydaný dňa 3. marca 2006. Hlavné postavy stvárnili Bruce Willis, Mos Def a David Morse. Film je natočený real-time spôsobom rozprávania.

## Dej

Policajt Jack Mosley (Bruce Willis) sedí v autobuse a posiela správu svojej sestre. Je po fláme a spamätáva sa z opice. V rovnakom čase policajti zatkli zlodeja Eddieho (Mos Def) a Jack dostáva za úlohu dopraviť ho k 16 blokov vzdialenému súdu na výsluch. V aute ide Eddie znudenému policajtovi na nervy. Lenže skoro obaja zistia, že má niekto eminentný záujem, aby cestu nedokončili. Ide im o život a Jack nemôže veriť ani policajtom, pretože Eddie má svedčiť proti jednému z nich. Najviac sa ich snaží zastaviť Frank Nugent (David Morse), špecialista na vraždy. Zločinec a policajt, tak musia spoločne spolupracovať. Pôjde po nich dokonca aj SWAT tím, keď sa obaja dostanú do autobusu plného ľudí. Podarí sa im ale uniknúť, aj keď je Eddie postrelený do brucha. Jack volá svojej sestre Diane, ktoré je zdravotnou sestrou. Ta príde aj so sanitkou, Eddie je ošetrený a idú pred súd. Frank sa ešte naposledy pokúsi zabrániť im v ceste na súd. Lenže Jack ďalším trikom s Eddiem zmiznú nepriateľom z dohľadu. V nasledujúcom rozhovore zisťujú, že Jack je jeden z tých, proti ktorým mal Eddie svedčiť, bez toho aby o tom vedel.

## Obsadenie
*Bruce Willis ako Detektív Jack Mosley
*Mos Def ako Eddie Bunker
*David Morse ako Detektív Frank Nugent
*Jenna Stern ako Diane Mosley
*Casey Sander ako Kapitán Dan Gruber
*Jeffrey Kelly ako Detektív Holland
*Cylk Cozart ako Detektív Jimmy Mulvey
*David Zayas ako Detektív Robert Torres
*Robert Racki ako Detektív Jerry Shue

Willis chcel pôvodne použiť rappera Ludacrisa do role Eddieho Bunkera. Ide o druhý film, kde David Morse hrá negatívnu postavu a Bruce Willis hlavnú postavu. Prvým filmom bol *[[Dvanásť opíc]]*, v ktorom Morse hral Dr. Petersa.

## Predaj
Počas otváracieho víkendu film zarobil 12,7 milióna $, čo bolo druhým najväčším zárobkom filmu počas víkendu. Od dňa uzávierky 15. mája 2006 film v USA celkovo zarobil 36,895 miliónov $. Celosvetovo film zarobil 65,6 milióna $. Podľa Box Office Mojo boli náklady na výrobu filmu okolo 55 miliónov $. 

## Referencie

## Externé odkazy
* 16 Blocks Oficiálna webstránka
* 
* 16 blokov na Rotten Tomatoes
* 16 blokov na Allmovie

Kategória:Filmy z 2006
Kategória:Kriminálne filmové trilery USA
Kategória:Filmy Warner Bros.
Kategória:Filmy režírované Richardom Donnerom
Kategória:Filmy podľa názvu
Vlársky priesmyk

**Vlársky priesmyk** (, ) je prielomové údolie v pohorí Biele Karpaty v okrese Trenčín a prechádza ním štátna hranica s Českom.

Vystupuje medzi vrchom *Kalinka* () a *Čakanov* () a preteká ním rieka Vlára, do ktorej sa priamo v sedle vlieva potok Vlárka. Vlársky priesmyk zároveň oddeľuje dva geomorfologické podcelky: Súčanskú vrchovinu na západe od Kobylináča na východe.

## Doprava
Sedlom prechádza významná cestná spojnica Považia s Moravou, cesta I/57 z Nemšovej do Vsetína, ako aj železničná trať Trenčianska Teplá – Vlársky priesmyk – Veselí nad Moravou. Na severnom okraji prielomu leží na českej strane rovnomenná železničná stanica *Vlárský průsmyk*.

## Prístup
* po  značke z kóty Sidonie alebo z vrchu Javorník ()
* cestou I/57 z Nemšovej alebo Brumova-Bylníc

## Zdroj
*
* Poloha na turistickej mape

Kategória:Priesmyky a sedlá v Česku
Kategória:Sedlá v Bielych Karpatoch
Kategória:Geografia okresu Trenčín
Kategória:Horné Srnie
Kategória:Brumov-Bylnice
Jozafát Kuncevič

náhľad|Jozafát Kuncevič, ikona namaľovaná Gregorom Plančákom, nachádzajúca sa u ukrajinských baziliánov v Ríme, foto z r. 1989
Svätý **Jozafát Kuncevič** (* 1580, Volodymyr, Ukrajina - † 12. november 1623, Vitebsk, Bielorusko) bol gréckokatolícky arcibiskup, baziliánsky mních a mučeník.

Vo Vilniuse sa ako pravoslávny chlapec dostal do styku s gréckokatolíkmi a rozhodol sa k nim pridať.

V roku 1604 vstúpil k baziliánom, kde prijal mníšske meno Jozafát. Usadil sa v spustnutom monastieri vo Vilniuse. Čoskoro sa počet novicov rozšíril čo vyvolávalo odpor pravoslávnych. V r. 1609 bol Jozafát vysvätený za kňaza. Kvôli presvedčivosti kázania mu pravoslávni dali prezývku *dušechvat*. V r. 1613 bol menovaný za archimandritu monastiera, kde bolo už okolo 70 mníchov.

V r. 1617 bol vysvätený na biskupa. Po smrti arcibiskupa v Polocku sa Jozafát stal jeho nástupcom. Vo svojej eparchii začal zavádzať prísny poriadok. Musel však čeliť odporu pravoslávnych. Vzrastala aj nenávisť ľudu voči nemu. Keď v. roku 1623 prišiel do Vitebska, zbehol sa proti nemu rozoštvaný ľud a žiadal si jeho smrť.

12. novembra 1623 vtrhli buriči do arcibiskupského paláca, jeden ho udrel kyjom a druhý sekerou do hlavy. Keď spadol na zem, ešte dvakrát mu strelili do hlavy. Jeho telo zhanobili a priviazané o veľký kameň hodili do rieky Dviny. O niekoľko dní, 17. novembra, rybári potom ako uvideli vo vode jasné svetlo, vytiahli z rieky jeho telo. Telo bolo vystavené v chráme a potom prenesené do Polocka, kde bolo 18. januára 1625 pochované. Nad jeho telom sa začali údajne diať aj zázraky.

Pozostatky boli neskôr prenesené do Bialy, v r. 1916 do Viedne a v r. 1949 do Ríma. V Ríme sú uložené pod oltárom sv. Bazila Veľkého v Chráme sv. Petra.

Gréckokatolícka cirkev aj rímskokatolícka cirkev slávi jeho pamiatku 12. novembra.

## Literatúra

* "Jozafát Kuncevič, biskup a mučeník : 12. november." In: Antonín Čížek: *Synaxár : Životy svätých.* Prešov : Spolok biskupa Petra Pavla Gojdiča, 1998, s. 68-73. ISBN 80-967341-1-3
* "Dňa 12. novembra : Svätého mučeníka Jozefáta, arcibiskupa Polockého." In: Andrej Josafát Gregor Truch: *Život svätých : Duchovné čítanie pre slovenských gréckokatolíckych veriacich na každý deň kalendárneho roka.* Preklad a úprava: Michal Čarný. Prešov : Vydavateľstvo Michala Vaška, 2003, s. 719-733. ISBN 80-7165-381-0
* "12. november : Sv. JOZAFÁT, biskup a mučeník." In: Daniel Dian - Viliam Judák: Každý deň so svätými : II. diel. Trnava : Spolok svätého Vojtecha, 2007. s. 148. ISBN 978-80-7162-679-4
* "12. novembra : Sv. Jozafát Kuncevič, biskup a mučeník (1580? — 1623)." In: Rajmund Ondruš S.J.: Blízki Bohu i ľuďom. : Životopisy svätých usporiadané podľa liturgického kalendára. Na Slovensku prvé vydanie. Bratislava : Vydavateľstvo Tatran, š. p., 1991 ako záujmová publikácia pre Spolok svätého Vojtecha. s. 616-617. ISBN 80-222-0277-0

Kategória:Gréckokatolícka cirkev
Kategória:Ukrajinskí kresťanskí mučeníci
Kategória:Ukrajinskí svätci a blahoslavení
Kategória:Ukrajinskí biskupi
Astrodon

**Astrodon** bol rod veľkého sauropóda, príbuzného rodu Brachiosaurus. Žil v období spodnej kriedy (asi pred 112 miliónmi rokov) na území východnej časti dnešných Spojených štátov amerických. Odhaduje sa, že na výšku mohol tento dinosaurus merať až 9 metrov a na dĺžku zhruba 18 metrov. Hmotnosť zrejme presiahla aj 20 ton. Jediný druh je **Astrodon johnstoni**.

## Dejiny
left|thumb|XIII. doska z litografie ''Cretaceous Reptiles of the United States'', znázorňujúca fosílne zuby Astrodona (vľavo dole)
Už v roku 1859 boli objavené dva zuby tohto dinosaura v súvrství Arundel neďaleko mesta Bladensburg v Marylande. V rovnakom roku ich pomenoval Christopher Johnston rodovým menom Astrodon. Až v roku 1865 však pridal paleontológ Joseph Leidy aj druhové meno, ktoré si zvolil na počesť svojho predchodcu - *A. Johnston*.

V roku 1888 objavil v rovnakom geologickom súvrství pozostatky sauropóda O. C. Marsh. Pomenoval ho Pleurocoelus, tento názov je však dnes zvyčajne považovaný za mladšie synonymum Astrodona. Astrodon je známy predovšetkým len z pozostatkov mláďat a nedospelých jedincov, takže dospelí jedinci mohli byť skutočne obrovskí. Marshove fosílie sú dnes pokladané za rôzne rastové štádiá Astrodona.

## V populárnej kultúre
V roku 1998 bol Astrodon vyhlásený za štátneho dinosaura Marylandu. Astrodon sa objavuje v románe Červený raptor od amerického paleontológa Roberta T. Bakkera a v ktorom sa stáva obeťou Utahraptora.

## Referencie
* 

Kategória:Sauropoda
Kategória:Kriedové dinosaury
Kategória:Dinosaury zo Severnej Ameriky
Papája

**Papája** môže byť:
*slov. názov rodu Carica (ktorý podľa niektorých autorov pozostáva len z druhu papája melónová), pozri papája (rod)
*mimo taxonómie: papája melónová resp. jej plod, pozri papája melónová
Gregor

**Gregor** môže byť:
* krstné meno, pozri Gregor (prvé meno)
* pápežské meno viacerých pontifikov:
** pápeži:
*** pápež v rokoch 590604, 64. pápež, svätec v Katolíckej cirkvi, pozri Gregor I. (pápež)
*** pápež v rokoch 715731, 89. pápež, svätec v Katolíckej cirkvi, pozri Gregor II. (pápež)
*** pápež v rokoch 731741, 90. pápež, svätec v Katolíckej cirkvi, pozri Gregor III. (pápež)
*** pápež v rokoch 827844, 101. pápež, pozri Gregor IV. (pápež)
*** pápež v rokoch 996999, 138. pápež, pozri Gregor V. (pápež)
*** pápež v rokoch 10451046, 148. pápež, pozri Gregor VI. (pápež)
*** pápež v rokoch 10731085, 157. pápež, svätec v Katolíckej cirkvi, pozri Gregor VII. (pápež)
*** pápež v roku 1187, 173. pápež, pozri Gregor VIII. (pápež)
*** pápež v rokoch 12271241, 178. pápež, pozri Gregor IX. (pápež)
*** pápež v rokoch 12711276, 184. pápež, svätec v Katolíckej cirkvi, pozri Gregor X.
*** pápež v rokoch 13701378, 201. pápež, pozri Gregor XI.
*** pápež v rokoch 14061415, 205. pápež, pozri Gregor XII.
*** pápež v rokoch 15721585, 226. pápež, pozri Gregor XIII.
*** pápež v rokoch 15901591, 229. pápež, pozri Gregor XIV.
*** pápež v rokoch 16211623, 234. pápež, pozri Gregor XV.
*** pápež v rokoch 18311846, 254. pápež, pozri Gregor XVI.
** protipápeži
*** protipápež v roku 1012, pozri Gregor VI. (protipápež)
*** protipápež v rokoch 11181121, pozri Gregor VIII. (protipápež)
*priezvisko:
** Achille Gregor (19101998), český spisovateľ, redaktor a humorista
** Antonín Gregor (19081986), český politik (KSČ), minister zahraničného obchodu
** Bohumil Gregor (19262005), český dirigent
** Čeněk Gregor (18471917), český staviteľ a politik
** Čestmír Gregor (19262011), český hudobný skladateľ
** Dušan Gregor (* 1962), slovenský hokejista a tréner
** Eduard Gregor (18961954), slovenský ľudový rezbár, brat Jozefa
** Ján Gregor (* 1923), slovenský politik (KSS), poslanec FZ a SNR
** Jozef Gregor Tajovský (18741940), slovenský spisovateľ
** Ľubomír Gregor (* 19432016), slovenský herec
** Martin Gregor (19061982), slovenský herec
** Ota Gregor (19162006), český lekár
** Vlado Gregor (* 1958), slovenský filozof
** Gréta Gregorová (* 2001), slovenská politička (PS), poslankyňa Národnej rady SR
** Hana Gregorová, viacero osôb
** Zuzana Gregorová, viacero osôb
Pod Ostrou Horou

**Pod Ostrou Horou** je prírodná pamiatka ev. č. 1604 neďaleko obce Chroboly v okrese Prachatice. Oblasť spravuje Agentúra ochrany prírody a krajiny ČR.

Predmetom ochrany sú mokraďové lúky s kosatcom sibírskym.

## Pozri aj
* Zoznam chránených území v okrese Prachatice

Kategória:Lúky v Česku
Kategória:Povodie Otavy
Kategória:Chránené územia v okrese Prachatice
Chrysler Voyager

**Chrysler Voyager** alebo **Chrysler Grand Voyager** je minivan automobilky Chrysler. Takmer počas celej jeho existencie sa predával okrem USA predovšetkým v Európe a Mexiku.

Voyager bol predstavený v Európe v roku 1988 ako európska verzia modelu Dodge Caravan a Plymouth Voyager ktoré sa predávali v Spojených štátoch. Európsky Voyager bol takmer totožný s americkými modelmi, rozdiel bol vo svetlách a v mriežke chladiča. Okrem týchto rozdielov boli európske Voyagery predávané s rôznymi motormi vrátane dieselového a s manuálnymi prevodovkami.

## Generácia I

1988 Chrysler Voyager bol totožný s vozom Plymouth Voyager s tým, že Plymouth mal k dispozícii aj motor 3,8L V6. Základné modely boli ponúkané vo väčšine štátov s motorom 2,4L alebo motorom Mitsubishi 3,0L V6 okrem Kalifornie a niekoľkých severovýchodných štátov kde motor od Mitsubishi nespĺňal emisné normy, tak sa dostal k dispozícii aj motor 3,3L V6.

### Motory
*2.4&nbsp;L - motor z vozidla Chrysler Neon
*3.3&nbsp;L 
*3.0&nbsp;L - Mitsubishi V6

## Generácia II

Od roku 1994 bol Voyager pre európsky trh k dispozícii s motorom 2,5 TD od talianskej VM Motori používaný napríklad aj vo vozidle Jeep Cherokee.

### Motory
* 2.4&nbsp;L 
* 2.5&nbsp;L 
* 3.0&nbsp;L 
* 3.3&nbsp;L 

Voyager
Kategória:Veľké MPV
Kategória:Automobily s pohonom 4 × 4
Avalonianus

**Avalonianus** je rodové meno, stanovené pre fosílne zuby z obdobia vrchného triasu Anglicka. Prvýkrát boli tieto fosílie opísané v roku 1898 Seeleyom pod menom *Avalonia*, toto meno ale bolo použité už skôr (Walcott, 1889), v roku 1961 bolo preto zmenené. Pôvodne sa predpokladalo, že ide o Prosauropoda, neskoršia analýza však odhalila, že ide o chiméru, tvorenú pôvodnými zubami akéhosi nedinosaurieho Archosaura (*ornitosuchiana*) alebo primitívneho teropóda a kosťami Prosauropoda (premenovaného v roku 1985 Galtonom ako *Camelotia*).

## Zdroj
* 

## Externé odkazy
* ''Avalonianus'' na Dinodata 

Kategória:Archosauria
Brad Hunt

**Brad Hunt** (* 1964, Moberly, Missouri, USA) je americký herec.

## Filmografia
* *[[H2O (film)|H20]]* (2008) ako Denny
* *[[Mäsiar]]* (2006) ako Hank
* *[[Zamorenie (film)|Zamorenie]]* (2006) ako Sam Raynor
* *[[Darwinove ceny]]* (2006) ako Stan
* *[[Lucky 13]]* (2005) as Zach Baker
* *[[Hartova vojna]]* (2002) ako Pvt. G.H. 'Cookie' Bell
* *[[Na reťazi]]* (2002) ako D.J.
* *[[Cestovateľ (film)|Cestovateľ]]* (2001) ako The Morphinist
* *[[Kokaín (film)|Kokaín]]* (2001) ako GG
* *[[Magnólia (film)|Magnólia]]* (1999) ako Craig Hansen
* *[[Clubland (film)|Clubland]]* (1999) ako King
* *[[Tajný Agent Jack T.]]* (1997) ako Orin Hanner Jr.
* *[[Boss]]* (1996) ako Guard
* *[[Ed (film)|Ed]]* (1996) ako Carnie

## Referencie

## Externé odkazy
* 

Kategória:Filmoví herci USA
Kategória:Osobnosti z Missouri
Žralok útočí: Ľudožrút

***Žralok útočí: Ľudožrút*** (ang. *Shark Attack 3: Megalodon*) je americký video sci-fi film z roku 2002, ktorý režíroval David Worth. Je pokračovaním nízkorozpočtového filmu *[[Žralok útočí 2]]*.

## Dej

Pri pobreží Mexika kladú robotníci na dne telekomunikačný kábel. Ohrozuje ich obrovský žralok, ktorého sa potápač rezortu bezpečnosti *Ben Carpenter* (John Barrowman) pokúsi zabiť a zastaviť tak zabíjanie ľudí.

## Obsadenie
*John Barrowman ako Ben Carpenter
*Jenny McShane ako Cataline Stone
*Ryan Cutrona ako Chuck Rampart
*Bashar Rahal ako Luis Ruiz
*George Stanchev ako Esai 'Sy'
*Pavlin Kemilev ako Porter
*Plamen Manassiev ako Radio Tech
*Krasimir Simeonov ako Sonar Chief
*Ivo Tonchev ako Ramirez 
*Rosi Chernogorova ako Sherry
*Plamen Zahov ako Hector

## Externé odkazy
* 
* 
*Žralok útočí: Ľudožrút na Allmovie 

## Referencie

Kategória:Filmy z 2002
Kategória:Sci-fi akčné filmy USA
Kategória:Fantasy filmy
Kategória:Akčné filmové trilery USA
Kategória:Filmové pokračovania
Kategória:Video filmy
Kategória:Filmy podľa názvu
Šota Rustaveli

**Šota Rustaveli** (gruzínsky შოთა რუსთაველი, žil v 12. storočí) bol gruzínsky básnik, pokladaný za jedného z najväčších gruzínskych klasikov. Je autorom gruzínskeho národného eposu *[[Junák v tigrej koži]]* (*Vepkhist'q'aosani*), jedného z najvýznamnejších diel gruzínskej poézie, v ktorom ospevuje rytierské ideály. Rustaveli je pravdepodobne aj autorom niekoľkých ďalších lyrických básní a epigramov.

O jeho živote sa vie len málo, bol zrejme vzdelaný a vysoko postavený šľachtic na dvore Tamary. Posledné roky života prežil pravdepodobne v Jeruzaleme, ale ani jedna z týchto informácií nie je úplne istá.

Jeho dielo *Junák v tigrej koži*  bolo preložené do mnohých svetových jazykov. Napríklad do angličtiny ho preložili okolo roku 1880 manželia Suttnerovi pri svojom pobyte v Gruzínsku (1876 – 1885). Do slovenčiny dielo preložil Miloš Krno v roku 1980.

## Zdroj

Kategória:Gruzínski spisovatelia
Kategória:Gruzínski básnici
Finančný tajomník

**Finančný tajomník** (angl. financial secretary) je administratívna a manažérska pozícia v rámci riadenia spoločnosti, súkromnej alebo verejnej organizácie, malej skupiny alebo iného subjektu s finančnými aktívami. Finančný tajomník je zvyčajne najviditeľnejšia osoba v pracovnej alebo odborovej organizácii. 

Finančný tajomník dohliada na politiku týkajúcu sa toku finančných prostriedkov ako sú peniaze, ktoré do organizácie prichádzajú alebo z nej odchádzajú. Úradník niekedy určuje politiku týkajúcu sa nákupu alebo predaja tovarov a služieb, zhromažďovania poplatkov. Realizuje politiku v spolupráci s ostatnými manažérmi.

## Zdroj

Kategória:Manažéri
Švecov M-11

náhľad|Letecký motor Švecov M-11F
**Švecov M-11** bol lietadlový motor, zavedený do výroby roku 1924. Tento motor poháňal populárny cvičný dvojplošník Polikarpov U-2 (neskôr Po-2).

Bol to vzduchom chladený štvordobý hviezdicový päťvalec. Mazanie so suchou kľukovou skriňou, rozvod OHV, dvojventilový (vo valci je po jednom sacom a výfukovom ventile).

## Základné technické údaje motora Švecov M-11
* Typ: štvordobý zážihový vzduchom chladený päťvalcový hviezdicový motor
* Vŕtanie valca: 125 mm
* Zdvih piesta: 140 mm
* Zdvihový objem: 8590 ccm
* Hmotnosť suchého motora: 165 kg

* Výkony
** M-11 - 100 k (73,5 kW) pri 1600 ot/min.
** M-11D, M-11K — 115 k (84,6 kW)
** M-11F — 145 k (107 kW) pri 1740 ot/min.

## Zdroje
* Ing. Pavel Kučera, Ing. Jiří Vraný, JUDr. Josef Novotný: *Triáda* (*Albatros*, *Po-2*, *Wirraway*), Naše Vojsko, Praha, 1988
* Typy Broni i Uzbrojenia 74 (Po-2), Wydawnictwo Ministerstwa Obrony Narodowej, 1981
* Václav Němeček, *Monografie Polikarpov U-2*, *Po-2*, L&K 21/1975

Kategória:Hviezdicové motory
Kategória:Lietadlové piestové motory
Kategória:Päťvalcové motory
Železničná trať Čadca – Makov

|}

**Železničná trať Čadca – Makov** (v cestovnom poriadku pre verejnosť označená ako **železničná trať 128**) je železničná trať na Slovensku, ktorá spája Čadcu a Makov. 

Jednokoľajná železničná trať spája sídla v husto osídlenom povodí hornej Kysuce. Trať sa začína v dopravnom uzle Čadca a končí v Makove. Vedie údolím v blízkosti cesty II/487 a pôvodne sa uvažovalo o prepojení s traťou v moravských Velkých Karlovicích. Sprevádzkovaná bola 9. júla 1914. 

## Stanice na trati
* Čadca – križovatka s traťou 127 (Žilina – Mosty u Jablunkova) a 129 (Čadca – Zwardoń) 
* Čadca zastávka
* Raková
* Staškov 
* Staškov zastávka
* Podvysoká
* Turzovka – sídlo dirigujúceho dispečera pre zjednodušené riadenie vlakovej dopravy v úseku Turzovka – Makov.
* Turzovka zastávka  
* Vysoká nad Kysucou  
* Nižný Kelčov
* Makov

## Doprava
Na trati premávajú osobné vlaky v pracovných dňoch v hodinovom intervale (s výnimkou predpoludnia) a cez víkendy v dvojhodinovom intervale. Cestovný čas medzi konečnými stanicami je 50-55 minút, križovanie vlakov prebieha v Turzovke. Vlaky sú tvorené motorovými jednotkami radu 813 a 812 

Plánované je začlenenie trate do Integrovanej dopravy Žilinského kraja.

## Pozri aj
* Zoznam železničných tratí na Slovensku
* Dejiny železníc na Slovensku

## Referencie

## Externé odkazy
* ŽSR cestovné poriadky podľa trate
* Video trate

## Zdroj
* www.vlaky.net

Čadca – Makov
Kategória:Doprava v okrese Čadca
Železničná trať Nové Mesto nad Váhom – Veselí nad Moravou

|}

**Železničná trať Nové Mesto nad Váhom – Veselí nad Moravou** (slovenská časť je v slovenskom cestovnom poriadku pre verejnosť označená ako **železničná trať číslo 121**, česká časť v českom cestovnom poriadku 343) je železničná trať na Slovensku a v Česku, ktorá spája Nové Mesto nad Váhom a Veselí nad Moravou cez Vrbovce. 

Celá trať má dĺžku 67,9 km, z toho úsek Nové Mesto nad Váhom - Vrbovce (štátna hranica) meria 44 km. Hornatý kraj slovensko-moravského pohraničia sťažoval budovanie dopravných prepojení a preto sa železničná trať otvárala po úsekoch; v roku 1927 po Myjavu, 1. septembra 1929 až do Nového Mesta nad Váhom. Trasa cez Biele Karpaty si vyžiadala vybudovať 3 tunely, 5 veľkých viaduktov a takmer polovica (42 %) dĺžky trate je vedená v oblúkoch. 

Plánované prepojenie Myjavy na trať Jablonica – Brezová pod Bradlom sa pre vysoké náklady, vojnový konflikt a zložité terénne a geologické podmienky už nerealizovalo.

## Stanice na trati
* Nové Mesto nad Váhom – trať 120 (Bratislava – Žilina)
* Čachtice
* Višňové
* Hrachovište
* Vaďovce
* Stará Turá
* Paprad
* Poriadie 
* Myjava
* Brestovec  
* Vrbovce zastávka  
* Vrbovce  
* hraničný priechod  a 
* Javorník nad Veličkou zastávka
* Velká nad Veličkou (SŽDC)
* Louka u Ostrohu
* Lipov
* Blatnice pod Svatým Antonínkem
* Veselí nad Moravou

## Pozri aj
* Zoznam železničných tratí na Slovensku
* Dejiny železníc na Slovensku

## Iné projekty

## Externé odkazy
* Tabuľka traťových pomerov trate Nové Mesto nad Váhom - Vrbovce
* ŽSR cestovné poriadky podľa trate

## Zdroj
* www.vlaky.net

Nové Mesto nad Váhom – Veselí nad Moravou
Kategória:Doprava v okrese Hodonín
Kategória:Doprava v okrese Myjava
Kategória:Doprava v okrese Nové Mesto nad Váhom
Železničná trať Šaľa – Neded

**Železničná trať Šaľa – Neded** (v cestovnom poriadku pre verejnosť označená ako **železničná trať číslo 134**) je jednokoľajná železničná trať na Slovensku, ktorá spája Šaľu a Neded. 

Jednokoľajná neelektrifikovaná železničná trať spája sídla dolného Považia. Trať sa začína v meste Šaľa a pokračuje južným smerom cez Diakovce, Žihárec a Vlčany. Vedie v relatívnej blízkosti cesty II/573 a rieky Váh a pôvodne sa uvažovalo o prepojení s traťou 136 (Komárno – Kolárovo). Trať bola otvorená 17. októbra 1909. 

## Stanice a zastávky na trati
* Šaľa – križovatka s traťou 130 (Bratislava – Štúrovo) = sídlo dirigujúceho dispečera pre riadenie Zjednodušenej vlakovej dopravy
* Diakovce
* Tešedíkovo
* Žihárec 
* Žihárec zastávka
* Vlčany
* Neded

## Pozri aj
* Zoznam železničných tratí na Slovensku
* Dejiny železníc na Slovensku

## Iné projekty

## Zdroj
* www.vlaky.net

Šaľa – Neded
Jednohriadeľový piestový spaľovací motor

**Jednohriadeľový motor** je typ piestového spaľovacieho motora, ktorý má len jeden kľukový hriadeľ.  Piestové spaľovacie motory najčastejšie používajú konfigurácie s jedným hriadeľom.

Valce sú pri viacvalcovom motore k osi kľukového hriadeľa usporiadané: 
* v jednej alebo viacerých radách s rovinami rovnobežnými s jeho osou, vtedy ide o jednohriadeľové radové motory
* v jednej rovine kolmej na jeho os, ide o ploché motory a jednoduché hviezdicové motory
* viacerých rovinách kolmých na jeho os, ide o viachviezdicové motory

## Referencie


Kategória:Konfigurácia piestových spaľovacích motorov
Železničná trať Komárno – Kolárovo

|}

**Železničná trať Komárno – Kolárovo** (v cestovnom poriadku pre verejnosť označená ako **železničná trať číslo 136**) je jednokoľajná železničná trať na Slovensku, ktorá spája juhoslovenské mestá Komárno a Kolárovo. 

Jednokoľajná neelektrifikovaná železničná trať spája sídla dolného Považia. Trať sa začína v Komárne a pokračuje severným smerom cez Kameničnú, Čalovec a osady Violín a Kráľka. Na časti úseku kopíruje cestu II/573.

Hoci sa pôvodne uvažovalo o prepojení s traťou 134 (Šaľa – Neded), k realizácii nikdy nedošlo. Trať po Kolárovo bola otvorená 9. novembra 1914. 

Dňa 2. 2. 2003 došlo k zastaveniu osobnej dopravy a od 22. 12. 2006 je tu zastavená všetka doprava kvôli nevyhovujúcemu stavu železničného zvršku.

## Stanice a zastávky na trati
* Komárno – križovatka s traťou 131 (Bratislava – Komárno) a 135 (Nové Zámky – Komárom) = sídlo riadiaceho dispečera Zjednodušenej vlakovej dopravy
* Komárno škola
* Hadovce
* Kameničná
* Balvany
* Čalovec 
* Violín
* Kráľka
* Kolárovo

## Pozri aj
* Zoznam železničných tratí na Slovensku
* Dejiny železníc na Slovensku

## Zdroj
* www.vlaky.net

Komárno – Kolárovo
Železničná trať Zbehy – Radošina

|}

**Železničná trať Zbehy – Radošina** (v cestovnom poriadku pre verejnosť označená ako **železničná trať číslo 142**) je jednokoľajná neelektrifikovaná železničná trať na Slovensku, ktorá spája krajské mesto Nitra a obec Radošina cez Zbehy.

## Dejiny
Jednokoľajnú železničnú trať, spájajúcu Nitru s remeselníckym centrom Radošina sprevádzkovali 26. novembra 1909. Po Zbehy sa využívala trať 141 Leopoldov – Lužianky a ďalej sledovala tok riečky Radošinka. Na trase bolo nutné vybudovať 73 mostov a priepustov a cenu zvýšila vysoká cena pozemkov pod trať. Plány s predĺžením železnice do Piešťan zostali tak pre vysoké náklady nerealizované. V roku 2003 bola osobná preprava na trati Zbehy – Radošina zastavená. 

## Stanice a zastávky na trati
* Zbehy – križovatka s traťou 141 Leopoldov – Lužianky = sídlo dirigujúceho dispečera pre riadenie Zjednodušenej vlakovej dopravy 



* Čab-Sila
* Čab-Sila zastávka
* Nové Sady 
* Malé Zálužie
* Kapince
* Biskupová
* Malé Ripňany
* Veľké Ripňany
* Behynce
* Radošina

## Pozri aj
* Zoznam železničných tratí na Slovensku
* Dejiny železníc na Slovensku

## Zdroje


Zbehy – Radošina
Kategória:Doprava v okrese Nitra
Kategória:Doprava v okrese Topoľčany
Kategória:Stavby v okrese Nitra
Kategória:Stavby v okrese Topoľčany
Bulharská cyrilika

**Bulharská cyrilika** (iné názvy: **bulharské cyrilské písmo, bulharská azbuka**) je cyrilika používaná na zápis bulharčiny. Príslušná abeceda sa nazýva **bulharská abeceda** alebo **bulharská azbuka**.

O prepisoch bulharskej cyriliky pozri Prepis z bulharskej cyriliky do latinky.

Kategória:Cyrilika
Kategória:Bulharčina